da da da da da da da da it da da nn en da da da en da da da en da da da en da da da en da da da en da da da en da da da en it da da en da da da en da da da en nn da da da de da da da da da
Indledningen giver dig en introduktion til læringsuniverset Mad & miljø, ligesom du lærer begrebet bæredygtighed at kende.   Rigtig god fornøjelse.
I Danmark har vi en kultur for at spise meget kød, men sådan er det ikke i alle lande. Og sådan har det heller ikke altid været i Danmark. I dette tema får du viden om, hvor meget kød man spiser rundt omkring i verden, og hvorfor man, i nogle steder i verden, ikke spiser kød. Til sidst får du mulighed for at undersøge dine egne madvaner.
I Danmark og i resten af verden smider vi enorme mængder mad ud, og det er skidt for miljøet. I dette tema får du viden om, hvor meget mad der bliver smidt ud, og hvor det største spild sker. For maden er ofte på en lang rejse, hvor meget går tabt. Til sidst får du mulighed for at undersøge dit eget madspild, og hvad du kan gøre for at minimere dette.
Måden vi producerer vores mad på, er det, der har den største betydning for miljøet. Men det kan være svært at regne ud, hvad man skal købe, hvis man gerne vil tænke på miljøet. Er det for eksempel nok at købe økologisk? I dette tema får du viden om, hvad forskellen er på økologisk og konventionel produktion, og hvor mange ressourcer der bruges på at producere foder til produktionsdyrene. Du får også mulighed for at undersøge, hvad der kræves for at fremstille din mad.
Danmark er et landbrugsland, som producerer store mængder kød og mejeriprodukter. Vi er for eksempel det land i verden med flest grise pr. indbygger. Men for at lave foder til alle produktionsdyrene, skal der bruges store arealer af landbrugsjord og mange ressourcer. I dette tema får du viden om, hvorfor foderproduktion har så stor indflydelse på miljøet. Men den danske produktion af kød og mejeriprodukter er også vigtig for den danske økonomi, så vi skal også diskutere dilemmaet mellem miljø og økonomi.
Mange steder i verden er der mangel på ferskvand, og vi bruger alt for meget vand. I dette tema får du viden om, hvad vi bruger al det vand til. For der er stor forskel på, hvor meget vand der bruges til et kilo kød, og hvor meget der bruges på et kilo grønt. Og vi skal sammen undersøge, hvordan vi kan spare på vandet og passe bedre på det vi har - gennem vores madvalg.
Varm luft og klima
Udledning af drivhusgasser og global opvarmning er blevet en af de største udfordringer, vi står overfor. I dette tema får du viden om, hvorfor kosten er et vigtigt sted at sætte ind, hvis vi skal begrænse udledningen af drivhusgasser. Vi skal blandt andet se på vores kostpyramide og sammenligne forskellige kosttypers klimaaftryk.
Umiddelbart skulle man ikke tro, at der er nogen sammenhæng mellem den mad vi spiser, og at regnskovene fældes. Men sådan er det desværre. Kød er den største årsag til, at regnskovene forsvinder. I dette tema får du viden om, hvorfor regnskovene er så vigtige, og hvilke skatte der gemmer sig derinde. Du skal bl.a. undersøge, hvad du selv har derhjemme, som kommer fra regnskoven.
Din mad har ofte været på en lang rejse, inden den ender på tallerkenen. Men det kan være svært at regne ud, hvor lang rejsen egentlig har været – selvom der står spanske tomater på pakken. F.eks. kan foder til dyrene og gødning til marken også være blevet transporteret. I dette tema får du viden om, hvor den største miljøbelastning kommer fra, og hvorfor et sæsonhjul er en god idé, når man skal vælge sin mad.
Det er vigtigt, at vi hver især tænker over vores madvaner, men politisk kan man også gøre meget. For eksempel kunne man lægge en afgift på kød. Det ville betyde, at kødet blev dyrere, men at der blev købt mindre - til gavn for miljøet. I dette tema får du mulighed for at være politikeren og debattere for og imod forskellige politiske tiltag.
Vil du gerne prøve at spise mere bæredygtigt? Der er masser af blogs på internettet, eller kogebøger der kan give dig inspiration til grøn og bæredygtig mad. Vi har samlet nogle af vores yndlingsopskrifter her. Prøv dem derhjemme, så er du allerede i gang med at gøre en forskel for miljøet.
Vi anvender cookies til statistiske formål såsom besøgsstatistik, ligeledes anvender vi en cookie til, at huske dit valg om du accepterer eller afviser cookies. Klik på læs mere om, hvordan vi benytter cookies på hjemmesiden.
Ja - jeg accepterer brugen af cookies
Nej - jeg accepterer ikke cookies